C 433/26
FI
Euroopan unionin virallinen lehti
15.11.2022
7 artikla Raportointi 1.
Jäsenvaltioiden on velvoitettava pörssiyhtiöt antamaan toimivaltaisille viranomaisille kerran vuodessa tietoja hallintoelintensä jäsenten sukupuolijakaumasta eriteltynä toimivaan johtoon kuuluviin ja kuulumattomiin hallintoelinten jäseniin sekä toimenpiteistä, joita ne ovat toteuttaneet saavuttaakseen 5 artiklan 1 kohdan ja tapauksen mukaan 2 kohdan mukaisesti vahvistetut sovellettavat tavoitteet.
Jäsenvaltioiden on vaadittava pörssiyhtiöitä julkaisemaan nämä tiedot soveltuvassa ja helposti saatavassa muodossa verkkosivustoillaan.
Jäsenvaltioiden on toimitettujen tietojen perusteella julkaistava ja saatettava säännöllisesti ajan tasalle helposti saatavassa muodossa oleva keskitetty luettelo pörssiyhtiöistä, jotka ovat saavuttaneet jonkin 5 artiklan 1 kohdassa asetetuista tavoitteista. 2.
Jos pörssiyhtiö ei ole saavuttanut jotakin 5 artiklan 1 kohdassa määritellyistä tavoitteista tai tapauksen mukaan 5 artiklan 2 kohdan mukaisesti asetettuja tavoitteita, tämän artiklan 1 kohdassa tarkoitettuihin tietoihin on sisällytettävä tieto siitä, miksi tavoitteita ei saavutettu, sekä kattava kuvaus toimenpiteistä, joita pörssiyhtiö on jo toteuttanut tai aikoo toteuttaa saavuttaakseen tavoitteet. 3.
Tämän artiklan 1 ja 2 kohdassa tarkoitetut tiedot on tapauksen mukaan sisällytettävä myös yhtiön hallinnointi- ja ohjausjärjestelmää koskevaan selvitykseen direktiivin 2013/34/EU asiaa koskevien säännösten mukaisesti. 4.
Tämän artiklan 1 ja 2 kohdassa tarkoitettuja velvoitteita ei sovelleta jäsenvaltiossa, joka on jättänyt soveltamatta 6 artiklaa 12 artiklan nojalla ja jonka kansallisessa lainsäädännössä säädetään säännöllisistä raportointivelvoitteista, joilla varmistetaan, että pörssiyhtiöiden osalta julkaistaan säännöllisesti tietoja niiden saavuttamasta edistyksestä naisten ja miesten tasapuolisemmasta edustuksesta hallintoelimissään.
8 artikla Seuraamukset ja lisätoimenpiteet 1.
Jäsenvaltioiden on säädettävä tämän direktiivin 5 artiklan 2 kohdan, 6 artiklan ja 7 artiklan mukaisesti määrättävistä kansallisten säännösten rikkomiseen pörssiyhtiöissä sovellettavista seuraamuksista, ja niiden on toteutettava kaikki tarvittavat toimenpiteet sen varmistamiseksi, että ne saatetaan osaksi kansallista lainsäädäntöä.
Jäsenvaltioiden on erityisesti huolehdittava siitä, että käytettävissä on hallinnollisia tai oikeudellisia menettelyjä, joilla voidaan varmistaa tästä direktiivistä aiheutuvien velvoitteiden täyttäminen.
Seuraamusten on oltava tehokkaita, oikeasuhteisia ja varoittavia.
Niihin voi sisältyä sakkoja tai 6 artiklan mukaisesti mahdollisuus oikeusviranomaisen toimesta mitätöidä tai kumota annettujen kansallisten säännösten vastaisesti tehty päätös, joka koskee hallintoelimen jäsenen valinta, tai todeta se mitättömäksi.
Jäsenvaltioiden on ilmoitettava nämä säännökset ja toimenpiteet komissiolle viimeistään ... päivänä ...
kuuta ... [virallinen lehti: kaksi vuotta tämän direktiivin voimaantulosta], ja jäsenvaltioiden on ilmoitettava komissiolle kaikki niitä koskevat myöhemmät muutokset viipymättä. 2.
Pörssiyhtiöt voivat joutua vastuuseen ainoastaan teoista tai laiminlyönneistä, jotka voidaan kansallisen lainsäädännön mukaisesti katsoa niistä johtuviksi. 3.
Jäsenvaltioiden on varmistettava, että pörssiyhtiöt noudattavat julkisia hankintoja ja käyttöoikeussopimuksia tehdessään sovellettavia sosiaali- ja työlainsäädäntöön liittyviä velvoitteita unionin oikeuden mukaisesti.
9 artikla Vähimmäisvaatimukset Jäsenvaltiot voivat ottaa käyttöön tai pitää voimassa säännöksiä, jotka ovat naisten ja miesten tasa-arvoista kohtelua niiden kansallisella alueella perustetuissa pörssiyhtiöissä koskevan periaatteen turvaamiseksi edullisempia kuin tämän direktiivin säännökset.